b'\n_START_ARTICLE_\n2008 m. Australijos Grand Prix\n_START_SECTION_\nPirmoji dalis\n_START_PARAGRAPH_\nKovo 14 d. penktadienio treniruo\xc4\x8di\xc5\xb3 pirmojoje dalyje geriausiai pasirod\xc4\x97 Kimi R\xc3\xa4ikk\xc3\xb6nen (laikas - 1:26.461, Ferrari), kuris beveik puse sekund\xc4\x97s aplenk\xc4\x97 artimiausi\xc4\x85 var\xc5\xbeov\xc4\x85 Lewis Hamilton (laikas - 1:26.948, McLaren). Pra\xc4\x97jusio sezono lyderiams prilygti band\xc4\x97 ispanas Fernando Alonso (Renault F1), australas Mark Webber (Red Bull Racing), lenkas Robert Kubica (BMW-Sauber), ta\xc4\x8diau j\xc5\xb3 atsilikimas nuo lyderi\xc5\xb3 buvo \xc5\xbeenklus (~2 sekund\xc4\x97s)._NEWLINE_Tryliktajame pos\xc5\xabkyje i\xc5\xa1l\xc4\x97kus i\xc5\xa1 trasos Nelson Piquet Jr. treniruot\xc4\x97s buvo trumpam sustabdytos. Problem\xc5\xb3 su technika tur\xc4\x97jo ir David Coulthard (Red Bull Racing), Nick Heidfeld (BMW-Sauber) bei Nico Rosberg (Williams)._NEWLINE_Super Aguri komanda trasoje pasirod\xc4\x97 tik trniruot\xc4\x97s pabaigoje ir nuo lyderi\xc5\xb3 atsiliko beveik 5 s.\n_START_SECTION_\nAntroji dalis\n_START_PARAGRAPH_\nPenktadienio treniruo\xc4\x8di\xc5\xb3 antrojoje dalyje grei\xc4\x8diausias buvo Lewis Hamilton (laikas - 1:26.559, McLaren). Antras buvo Mark Webber (laikas - 1:27.473, Red Bull Racing). Jis nuo lyderio atsiliko beveik viena sekunde. Kimi R\xc3\xa4ikk\xc3\xb6nen (Ferrari) pirmosios treniruo\xc4\x8di\xc5\xb3 dalies laikas nebuvo pagerintas._NEWLINE_\xc5\xa0iais metais, atsisakius elektronini\xc5\xb3 pagalbos pilotui sistem\xc5\xb3, daugelis pilot\xc5\xb3 klydo i\xc5\xa1va\xc5\xbeiuodami i\xc5\xa1 trasos rib\xc5\xb3, blokuodami ratus ar slysdavo i\xc5\xa1va\xc5\xbeiuodami i\xc5\xa1 pos\xc5\xabki\xc5\xb3.\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\n\xc5\xa0e\xc5\xa1tadienio treniruot\xc4\x97se (kovo 15 d.) geriausiai pasirod\xc4\x97 Robert Kubica (laikas - 1:25.613) ir Nick Heidfeld (laikas - 1:25.950) (abu i\xc5\xa1 BMW-Sauber komandos). Tre\xc4\x8di\xc4\x85 geriausia rezultat\xc4\x85 pasiek\xc4\x97 ispanas Fernando Alonso (laikas - 1:26.082, Renault F1). Lyderiams i\xc5\xa1 McLaren ir Ferrari komand\xc5\xb3 nepavyko pasiekti geresni\xc5\xb3 rezultat\xc5\xb3 d\xc4\x97l l\xc4\x97tesni\xc5\xb3 var\xc5\xbeov\xc5\xb3 bei \xc4\xafvairi\xc5\xb3 trasoje vykusi\xc5\xb3 incident\xc5\xb3.'